CELEX: E2015J0002
Language: ro
Date: 2015-07-15 00:00:00
Title: Hotărârea Curții din 15 iulie 2015 în cauza E-2/15 – Autoritatea AELS de Supraveghere/Islanda [Neîndeplinirea obligațiilor de către un stat al SEE/AELS – Nerespectarea obligației de punere în aplicare – Regulamentul (UE) nr. 185/2010 în ceea ce privește controlul de securitate al pasagerilor cu ajutorul echipamentelor ETD și HHMD]

7.1.2016   
            
            
               RO
            
            
               Jurnalul Oficial al Uniunii Europene
            
            
               C 3/6
            
         HOTĂRÂREA CURȚII
   din 15 iulie 2015
   în cauza E-2/15
   Autoritatea AELS de Supraveghere/Islanda
   [Neîndeplinirea obligațiilor de către un stat al SEE/AELS – Nerespectarea obligației de punere în aplicare – Regulamentul (UE) nr. 185/2010 în ceea ce privește controlul de securitate al pasagerilor cu ajutorul echipamentelor ETD și HHMD]
   (2016/C 3/07)
   În cauza E-2/15, Autoritatea AELS de Supraveghere/Islanda – CERERE de constatare a faptului că, deoarece nu a adoptat în termenul prevăzut măsurile necesare pentru transpunerea în ordinea sa juridică internă a actului menționat la punctul 66he a douăsprezecea liniuță din anexa XIII la Acordul privind Spațiul Economic European [Regulamentul de punere în aplicare (UE) nr. 104/2013 al Comisiei din 4 februarie 2013 de modificare a Regulamentului (UE) nr. 185/2010 în ceea ce privește controlul de securitate al pasagerilor și al persoanelor, altele decât pasagerii, cu echipamente de detectare a urmelor de explozibili (ETD) în combinație cu detectoare portabile de metale (HHMD)], astfel cum a fost adaptat la acord prin Protocolul 1 la acesta și adaptările sectoriale din anexa XIII, Islanda nu a îndeplinit obligațiile care îi revin în temeiul articolului 7 din Acordul privind Spațiul Economic European – Curtea, compusă din Carl Baudenbacher, președinte, Per Christiansen (judecător-raportor) și Páll Hreinsson, judecători, a pronunțat, la 15 iulie 2015, o hotărâre cu următorul dispozitiv:
   Curtea:
   
               1.
            
            
               Constată că, deoarece nu a adoptat în termenul prevăzut măsurile necesare pentru transpunerea în ordinea sa juridică internă a actului menționat la punctul 66he a douăsprezecea liniuță din anexa XIII la Acordul privind Spațiul Economic European [Regulamentul de punere în aplicare (UE) nr. 104/2013 al Comisiei din 4 februarie 2013 de modificare a Regulamentului (UE) nr. 185/2010 în ceea ce privește controlul de securitate al pasagerilor și al persoanelor, altele decât pasagerii, cu echipamente de detectare a urmelor de explozibili (ETD) în combinație cu detectoare portabile de metale (HHMD)], astfel cum a fost adaptat la acord prin Protocolul 1 la acesta și adaptările sectoriale din anexa XIII, Islanda nu a îndeplinit obligațiile care îi revin în temeiul articolului 7 din Acordul privind Spațiul Economic European.
            
         
               2.
            
            
               Dispune suportarea cheltuielilor de judecată de către Islanda.